laion/Wikipedia-Exotic huggingface dataset:
ჰაუკივესი

ჰაუკივესი (ფინ. Haukivesi) — ტბა სამხრეთ-აღმოსავლეთ ფინეთში. მისი ფართობი 562.31 კმ²-ია და სიდიდით მერვეა ქვეყანაში. წარმოადგენს საიმას ტბის სისტემის ნაწილს. ისევე როგორც სისტემის სხვა ტბები, ჰაუკივესიც კუნძულთა დიდი რაოდენობით გამოირჩევა და იყოდა პატარ-პატარა რეგიონებად. ტბის შუაგულში მდებარეობს ლინანსაარის ეროვნული პარკი, სადაც ბინადრობს საფრთხის ქვეშ მყოფი საიმას სელაპი. ფინეთის ტბები Etelä-Savon ympäristökeskus: Haukivesi დაარქივებული 2007-09-30 საიტზე Wayback Machine. Finnish Environment Institute: Finnish lakes larger than 40 square kilometers დაარქივებული 2011-05-20 საიტზე Wayback Machine.
კეიტელე

კეიტელე (ფინ. Keitele) — ტბა ცენტრალურ ფინეთში. მისი ფართობი 493.59 და ქვეყნის სიდიდით მეცხრე ტბას წარმოადგენს. დაყოფილია სამ რეგიონად. ტბის წყალი გამჭვირვალე, იდეალური პირობებისაა. სანაპიროზე მდებარეობს ქალაქი ეენოკოსკი. ტბაში მრავალი კუნძული მდებარეობს, რომელთა საერთო ფართობიც 93 კმ²-ია. 1993 წელს, რუსულმა კომპანიებმა ააშენეს 450 კმ სიგრძის სანაოსნო არხი, რომელმაც კეიტელეს პიაიიანეს ტბასთან დააკავშირა. ფინეთის ტბები Finnish Environment Institute: Finnish lakes larger than 40 square kilometers დაარქივებული 2011-07-25 საიტზე Wayback Machine. ↑ Keski-Suomen ympäristökeskus. დაარქივებულია ორიგინალიდან — 2007-09-30. ციტირების თარიღი: 2011-05-09.
კალავესი

კალავესი (ფინ. Kallavesi) — ტბა ფინეთის სავიოს რეგიონში. მდებარეობს ქალაქ კუოპიოს გარშემო. მისი ფართობი 472.76 კმ²-ია და წარმოადგენს ქვეყნის სიდიდით მეათე ტბას. ტბის შუაგულში მდებარეობს კალავესის ნახევარკუნძული. სუვასესის, მუურუვესის, მელავესის და რიისტავესის ტბებთან ერთად წარმოქმნის ტბების დიდ სისტემას, რომლის საერთო ფართობიც 890 კმ²-ია. ფინეთის ტბები Finnish Environment Institute: Finnish lakes larger than 40 square kilometers დაარქივებული 2011-07-25 საიტზე Wayback Machine. ↑ Pohjois-Savon ympäristökeskus: Perustietoja Kallavedestä. დაარქივებულია ორიგინალიდან — 2007-09-30. ციტირების თარიღი: 2011-05-09.
ლუის კაბრალი

ლუიშ დე ალმეიდა კაბრალი (დ. 11 აპრილი, 1931,ბისაუ, გვინეა-ბისაუ — გ. 30 მაისი, 2009, ტორეს-ვედრასი, პორტუგალია) — გვინეა-ბისაუს პოლიტიკური მოღვაწე და დამოუკიდებელი გვინეა-ბისაუს სახელმწიფოს პირველი მეთაური 1973-1980 წლებში. დაიბადა 1931 წელს ქ. ბისაუში. დაწყებითი სკოლა დაამთავრა კაბო-ვერდეში, მოგვიანებით კი დაეუფლა ბუღალტერიას. იყო განმანთავისულებელი მოძრაობისა და გვინეისა და კაბო-ვერდეს დამოუკიდებლობის აფრიკული პარტიის (პაიგკ) აქტიური წევრი. 1973 წლის იანვარში პაიგკ-ის ლიდერი, ლუისის ნახევარძმა, ამილკარ კაბრალი მოკლეს, რის შედეგადაც მოხდა ლუისის დაწინაურება. 1973 წლის 24 სექტემბერს გვინეა-ბისაუმ გამოაცხადა დამოუკიდებლობა. ქვეყანას სათავეში ლუის კაბრალი ჩაუდგა, რომელმაც დაიკავა სახელმწიფო საბჭოს თავმჯდომარის პოსტი. გვინეა-ბისაუში დამყარდა პაიგკ-ის ერთპარტიული პოლიტიკური სისტემა. 1977 წელს შემოიღებულ იქნა მონოპოლია ეკონომიკაზე, რამაც გააუარესა სოციალური მდგომარეობა ქვეყანაში. ამას ერთვოდა კაბო-ვერდელთა მომძლავრება გვინეა-ბისაუში, რაც განპირობებული იყო ორი ქვეყნის მესვეურთა იდეებით, შექმნილიყო გვინეა-ბისაუსა და კაბო-ვერდეს ერთიანი სახელმწიფო. ეს იდეა გაქარწყლდა 1980 წელს, როდესაც უსისხლო გადატრიალების შემდეგ ლუის კაბრალი დაამხო ჟოან ბერნარდო ვიეირამ. კაბრალი 1980–1984 წლებში პატიმრობაში იმყოფებოდა. მას გასამართლებასაც უპირებდნენ, მაგრამ გადაიფიქრეს და უფლება მისცეს გაქცეულიყო კუბაში. კაბრალი კუბიდან პორტუგალიაში გადავიდა, სადაც გარდაიცვალა 2009 წელს. britannica.com – ლუის კაბრალის ბიოგრაფია ↑ Guiné Bissau Morreu Luís Cabral, primeiro presidente do país - Expresso.pt დაარქივებული 2011-07-21 საიტზე Wayback Machine. (პორტუგალიური) ↑ Morreu Luís Cabral, primeiro presidente do país - RTP Notícias (პორტუგალიური) ↑ Guiné-Bissau: Morreu Luís Cabral, primeiro presidente do país - JN (პორტუგალიური)
დარაშამბის ღვთისმშობლის ეკლესია

დარაშამბის ღვთისმშობლის ეკლესია — სომხური მონასტერი ირანში, დასავლეთ აზერბაიჯანის პროვინციაში, ქალაქ დარაშამბის მახლობლად. მონასტერი XVII საუკუნეშია აშენებული. სომხური ეკლესიები ირანში დაარქივებული 2011-06-05 საიტზე Wayback Machine.
ლოგან ჰენდერსონი

ლოგან ფილიპ ჰენდერსონი (ინგლ. Logan Philip Henderson; დ. 14 სექტემბერი 1989 წელი, ტეხასი) — ამერიკელი მომღერალი და მსახიობი. ცნობილი გახდა Nickelodeon-ის ერთ-ერთი ყველაზე პოპულარული თინეიჯერული ტელესერიალით „წინ წარმატებისკენ“. ლოგანი დაიბადა ტეხასში (დალასი). პირველი როლი შეასრულა ტელე-შოუში ’’Friday Nights Lights’’, ამ ტელე-შოუს შემდეგ, იგი წარმატებულად აგრძელებს თავის მსახიობურ კარიერას ნიკელოდეონის ერთ-ერთ ყველაზე წარმატებულ სერიალში Big Time Rush. ამ სერიალში მან თავის 3 პარტნიორთან ერთად, კენდელ შმიდტი, ჯეიმზ მასლოუ და კარლოს პენა 2009 წელს ჩამოაყალიბა ამავე სახელწოდების ჯგუფი, რომელმაც უკვე გამოუშვა 1 ალბომი. ალბომი წარმატებულად გაიყიდა უამრავ ქვეყანაში. სერიალის ოფიციალური საიტი დაარქივებული 2013-11-13 საიტზე Wayback Machine. Big Time Rush - ჯგუფის ოფიციალური საიტი დაარქივებული 2011-02-08 საიტზე Archive.isCategory:Webarchive template archiveis links ↑ http://www.carlospenanow.com/1/post/2012/07/logan-henderson-talks-about-btr-performing-in-his-hometown.html ↑ http://www.carlospenanow.com/logan-henderson.html ↑ http://www.fanlala.com/news/logan-henderson-biography
ნინოშვილი (სამტრედიის მუნიციპალიტეტი)

ნინოშვილი (ყოფ. ქვათიხე) — სოფელი სამტრედიის მუნიციპალიტეტში, მდებარეობს იმერეთის დაბლობზე. ზღვის დონიდან 35 მეტრი, სამტრედიიდან 3 კილომეტრი. შედიოდა მელაურის თემში, სოფელი არ არის მოხსენიებული 2002 და 2014 წლის სახელმწიფო აღწერის მონაცემებში. ქართული საბჭოთა ენციკლოპედია, ტ. 7, თბ., 1984. — გვ. 440.
ებრაული ენციკლოპედია

«ებრაული ენციკლოპედია» (ებრ. האנצקלופדיה העברית, ინგლ. Encyclopaedia Hebraica) — ივრითზე გამოცემული უნივერსალური ენციკლოპედია, რომელიც 1949 წლიდან თელ-ავივში იბეჭდებოდა, ხოლო შემდგომ იერუსალიმში. დღეის მდგომარეობით გამოცემულია 34 ტომი. Biblical Figures Outside the Bible, Michael E. Stone, Theodore A. Bergren, 2003, accessed October 2009 ha-Entsiklopediyah ha-ʻivrit (האנצקלופדיה העברית) / Encyclopaedia Hebraica. (1949). Tel-Aviv: Encyclopaedia Publishing Company Yeshayahu Leibowitz, 91, Iconoclastic Israeli Thinker - New York Times Bracha Peli, Asher Weill, Jewish Women's Archive. accessed October 2009 ენციკლოპედიები ენების მიხედვით
სპიენი

სპიენი (ფრან. Spiennes) — სოფელი ბელგიაში, ვალონიის რეგიონში. ცნობილია ნეოლითის პერიოდის კაჟის მაღაროებით, რომლებიც იუნესკოს მსოფლიო მემკვიდრეობის სიაშია შეტანილი, როგორც „უდიდესი და ყველაზე ადრეული მაღაროები ევროპაში, ასევე მაგალითი ადამიანური ტექნოლოგიური განვითარებისა“. მაღაროებო 100 ჰექტარ ფართობს მოიცავს და წარმოდგენილია ღია კარიერებისა და მიწისწვეშა შახტების სახით. დაუმუშავებელი კაჟი ამ ტერიტორიისგან საკმაოდ მოშორებითაც კი გაჰქონდათ გასაყიდად. მას ძირითადად ნაჯახის თავად გამოიყენებდნენ. ამ ნაჯახებით კი ტყეს ჩეხავდნენ და სხვადასხვა ხის ნაწარმს ამზადებდნენ. მსოფლიო მემკვიდრეობის ძეგლების სია ევროპაში Le site des villages de Mons[მკვდარი ბმული] Le site des mines de silex de Spiennes Le site du comité des fêtes de Spiennes დაარქივებული 2008-06-25 საიტზე Wayback Machine. ↑ Neolithic Flint Mines of Petit-Spiennes : Official web site. დაარქივებულია ორიგინალიდან — 2007-12-31. ციტირების თარიღი: 2007-12-16. ↑ Neolithic Flint Mines at Spiennes (Mons). World Heritage List. UNESCO (2000). ციტირების თარიღი: 2007-03-16.
მარიანო ასუელა

მარიანო ასუელა (დ. 1 იანვარი, 1873, ლაგოს-დე-მორენო — გ. 1 მარტი, 1952, მეხიკო) — მექსიკელი მწერალი. სათავე დაუდო მექსიკის რევოლუციის ამსახველ და სოციალურ რომანს. მისი თხზულებებიდან უპირველეს ყოვლისა აღსანიშნავია: „ვინც ქვემოთ არის“ (1916), რომელიც მექსიკის 1910 რევოლუციის ამბებს ასახავს, აგრეთვე „მარია ლუისა“ (1907), „ხელმოცარულნი“ (1908), „სარეველა“ (1909), „ამხანაგი პანტოხა“ (1937), „რეგინა ლანდა“ (1939), „ახალი ბურჟიაზია“ (1941), „წყევლა“ (გამოქვეყნდა 1955). ამ რომანებმა ასუელას მექსიკის უდიდესი რეალისტი მწერლის სახელი მოუხვეჭა. ქართული საბჭოთა ენციკლოპედია, ტ. 1, თბ., 1975. — გვ. 659. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 2.2 2.3 2.4 2.5 2.6 2.7 Roux P. d. Nouveau Dictionnaire des œuvres de tous les temps et tous les pays — 2 — Éditions Robert Laffont, 1994. — Vol. 1. — P. 196. — ISBN 978-2-221-06888-5 <a href="https://wikidata.org/wiki/Track:Q28924058"></a><a href="https://wikidata.org/wiki/Track:Q2696397"></a><a href="https://wikidata.org/wiki/Track:Q3372503"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Encyclopædia Britannica <a href="https://wikidata.org/wiki/Track:Q5375741"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 7.0 7.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 8.0 8.1 Асуэла Мариано // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ენციკლოპედია ნიპონიკა

ენციკლოპედია ნიპონიკა (იაპონ. 日本大百科全書, にっぽんだいひゃっかぜんしょ, ნიპონ დაიჰიაკა ძენსიო, «დიდი იაპონური ენციკლოპედია»; ინგლ. Encyclopedia Nipponica) — იაპონური ენციკლოპედიური ლექსიკონი 26 ტომად გამომცემლობა სიოგაკანი-ს მიერ გამოცემული. იაპონიათმცოდნეობის ყოვლისმომცველი მსხვილი ენციკლოპედიაა. ადგენდნენ 10 წელიწადი. შეიცავს 130 000-ზე მეტ სტატიას 23 000 გვერდზე. გამოიცა ორჯერ: 1984—1994 და 1994—1997. 1990-იანი წლების ბოლოდან გამომცემლობამ ელექტრონული ვერსიების გამოცემა დაიწყო პერსონალური კომპიუტერებისთვის. ენციკლოპედიაში ინფორმაცია ანბანურად არის დალაგებული. შედგება 24 ძირითადი ტომისგან თემატური სტატიებით, გარდა ამისა, 1 ტომი საძებნი ინდექსისა და 1დამატებითი ტომისგან. 日本大百科全書. — 東京: 小学館, 1984—1994, 26冊. 日本大百科全書. — 2版. — 東京: 小学館, 1994—1997, 26冊. 小学館/ソニー『日本大百科全書』DD-2001バンドル版(EBXA) 小学館/ソニー『日本大百科全書［第2版］』DD-2001MK2バンドル版(EBXA) 小学館/ソニー『日本大百科全書』DD-S1000バンドル版(S-EBXA) 小学館『スーパー・ニッポニカ [総合版] 日本大百科全書＋国語大辞典』 (1998) 小学館『スーパー・ニッポニカ 〔ライト版〕 日本大百科全書＋国語大辞典』 (1999) 小学館『スーパー・ニッポニカ2001 〔DVD-ROM版〕 日本大百科全書＋国語大辞典』(2001) 小学館『スーパー・ニッポニカ2001 〔ライト版〕 日本大百科全書＋国語大辞典』(2001) 小学館『スーパー・ニッポニカ2002 〔DVD-ROM版〕 日本大百科全書＋国語大辞典』(2002) 小学館『スーパー・ニッポニカ2003 〔DVD-ROM版〕 日本大百科全書＋国語大辞典』(2003) ენციკლოპედიები ენების მიხედვით
ალი (გაზეთი)

„ალი“ — ქართული სოციალურ-დემოკრატიული მიმართულების ყოველდღიური პოლიტიკურ-ლიტერატურული გაზეთი. გამოდიოდა 1908 წელს (2/XI—30/XII) თბილისში. გამოვიდა 46 ნომერი. რედაქტორ-გამომცემელი — ბ. ა. ქოსაშვილი (სტამბა „სორაპანი“). გამოდიოდა დახურული „იმედი“-ს ნაცვლად. დაიხურა თბილისის ადმინისტრაციის განკარგულებით. ქართული საბჭოთა ენციკლოპედია, ტ. 1, თბ., 1975. — გვ. 308. ალი — საქართველოს გაზეთები ↑ "დროება" 1908 წ. 31 დეკ. N30
ტურნეს კათედრალი

ტურნეს ღვთისმშობლის კათედრალი (ფრანგ. Cathédrale Notre-Dame de Tournai) — კათედრალი და უმნიშვნელობვანესი არქიტექტურული მონუმენტი ბელგიაში, ვალონიის რეგიონში. 2000 წლიდან შესულია იუნესკოს მსოფლიო მემკვიდრეობის ძეგლთა სიაში. კათედრალს გააჩნია ხუთი კოშკი და ნაგებია გოთიკურ სტილში. შენობის სიმაღლე 58 მეტრია, უმაღლესი კოშკის 83 მ, სიგრძე 134 მ, სიგანე 36 მ. კათედრალის მშენებლობა 1110 წელს დაიწყო IX საუკუნის ეკლესიის ადგილას, რომელიც ხანძარმა გაანადგურა. მშენებლობა არქიტექტურის რომანულ სტილში დაიწყო და დასრულდა 1191 წელს, მაგრამ XIII საუკუნეში, ეპისკოპოსის ბრძანებით კომპლექსის გოთიკურ სტილში გადაკეთება დაიწყო. მალე სამუშაოები შეჩერდა. 1325 წლისთვის, ამ სტილში კათედრალის მხოლოდ ორი სამლოცველო იქნა დასრულებული. 2008 წლის 19 თებერვალს, კათედრალი გაძარცვეს. დაიკარგა უმნიშვნელოვანესი და უძვირფასესი რელიკვიები, რომელთა ღირებულებამაც 40 მლნ ევრო შეადგინა. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: ტურნეს კათედრალი Tournai: Our Lady's Cathedral Tournai Cathedral (pdf) Cathedral Notre-Dame დაარქივებული 2013-01-27 საიტზე Wayback Machine. (ფრანგული) Cathedral site
ალიონი (ჟურნალი)

„ალიონი“ — ქართული სოციალურ-დემოკრატიული მიმართულების ყოველკვირეული პოლიტიკური, მეცნიერული და ლიტერატურული ჟურნალი. გამოდიოდა 1908 წელს თბილისში. რედაქტორ-გამომცემელი — ს. კეკელიძე (ფაქტობრივი რედაქტორი — ვ. დარჩიაშვილი). გამოვიდა ორი 16-გვერდიანი ნომერი. დაიხურა თბილისის გენერალ-გუბერნატორის განკარგულებით. ქართული საბჭოთა ენციკლოპედია, ტ. 1, თბ., 1975. — გვ. 311.
ალიონი (გაზეთი)

„ალიონი“ — ქართული პოლიტიკური-ლიტერატურული გაზეთი, საქართველოს სოციალ-დემოკრატიული მუშათა პარტიის ერთი ჯგუფის — „ალიონის“ („ალიონისტების“) ორგანო. გამოდიოდა 1917—1918 წლებში თბილისში, კვირაში ორჯერ. რედაქტორი — პ. საყვარელიძე, გამომცემელი — ლ. სანიძე. ქართული საბჭოთა ენციკლოპედია, ტ. 1, თბ., 1975. — გვ. 311.
პლანტენ-მორეტუსის მუზეუმი

პლანტენ-მორეტუსის მუზეუმი — მუზეუმი ბელგიის ქალაქ ანტვერპენში. სახელი ეწოდა ცნობილი მხატვრების — კრისტოფერ პლანტენის და ჟან მორეტუსის პატივსაცემად. მდებარეობს მათ ყოფილ საცხოვრებელსა და ბეჭვდით დაწესებულებაში. ბეჭვდითი კომპანია XVI საუკუნეში დაარსდა კრისტოფერ პლანტენის მიერ. მისი სიკვდილის შემდეგ, მას სათავეში ჩაუდგა ჟან მორეტუსი. 1876 წელს, ედუარდ მორეტუსმა კომპანია ქალაქ ანტვერპენს მიჰყიდა. უკვე ერთი წლის შემდეგ, მოსახლეობას მისი დათვალიერება შეეძლო. 2005 წელს მუზეუმი იუნესკოს მსოფლიო მემკვიდრეობის სიაში შევიდა. მუზეუმი ფლობს უიშვიათეს ტიპოგრაფიკულ ნიმუშებს. ასევე ერთ-ერთია მსოფლიოს ორ უძველეს ბეჭვდვით გამომცემლობას შორის. მუზეუმს აქვს მოზრდილი ბიბლიოთეკა და მდიდრულად ორნამენტირებული ინტერიერი. მსოფლიო მემკვიდრეობის ძეგლების სია ევროპაში Museum Plantin-Moretus დაარქივებული 2009-05-26 საიტზე Wayback Machine. Pictures from the museum ვიკისაწყობში არის გვერდი თემაზე: პლანტენ-მორეტუსის მუზეუმი
ფინური მცირე ენციკლოპედია

Pieni tietosanakirja („მცირე ენციკლოპედია“) (1925-1928), გამოცემულია ოტავას მიერ ოთხ ტომად. ფინურ ენაზე შექმნილი რიგით მეორე ენციკლოპედიაა. ოტავამ წიგნის ორი განახლებული ვერსიაც გამოსცა, პირველი 1952 წელს, ხოლო მეორე 1958-59 წლებში. ორივე ოთხ ტომად. ენციკლოპედიები ენების მიხედვით ფინური მცირე ენციკლოპედია
სტოკლეს სასახლე

სტოკლეს სასახლე (ფრანგ. Palais Stoclet, ნიდ. Stocletpaleis) — კერძო ნაგებობა ბრიუსელში, რომელიც 1905—1911 წლებში არქიტექტორმა ჯოზეფ ჰოფმანმა ბანკირისა და უბრალოდ ხელოვნების მოყვარულის — ადოლფ სტოკლესთვის ააგო. მიჩნეულია რა ჰოფმანის შედევრად, სტოლკეს სასახლე XX საუკუნის ერთ-ერთი ყველაზე დახვეწილი და მდიდრული კერძო საცხოვრებელია. ნაგებობა მდებარეობს ბრიუსელში, ტერვერენის გამზირზე. მარმარილოს ფასადი მას უბრალოებას და თანამედროვეობას სძენს. სასახლის წინა და უკანა მხარეს განლაგებულია სპილენძის ოთხი სკულპტურა. დამკვეთმა არქიტექტორი არანაირი მითითებით არ შეზღუდა და მშენებლობა მთლიანად მის ფანტაზიას და მოხერხებას მიანდო. სასახლე დღემდე სტოკლეს ოჯახს ეკუთვნის, ამიტომ ის მნახველთათვის დახურულია. 2009 წელს იუნესკომ ის მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში Sketches of Klimts work დაარქივებული 2012-08-25 საიტზე Wayback Machine. ↑ Sharp, Dennis (2002). Twentieth Century Architecture. Mulgrave: Images Publishing Group, გვ. 44. ISBN 1864700858.  ↑ Watkin, David (2005). A History of Western Architecture. London: Laurence King Publishing, გვ. 548. ISBN 1856694593.  ↑ Stoclet House. UNESCO World Heritage Centre (July 4, 2009). ციტირების თარიღი: July 4, 2009.
ფინური ენციკლოპედია

ფინური ენციკლოპედია Tietosanakirja („ენციკლოპედია“, „ცოდნის წიგნი„, „ცოდნის სიტყვარი“), გამოიცა 11 ტომად 1909-22 წლებში. პირველი ფინურენოვანი ენციკლოპედიაა. გამოცემულია Tietosanakirja-Osakeyhtiö-ს მიერ, ოტავასა და WSOY-ს ერთიანი ძალისხმევით. სახელი სპეციალურად შეირჩა და ფინურად ენციკლოპედიათა ნაკრებს აღნიშნავს, ამდენად იოლი გასარჩევია Iso musta tietosanakirja-საგან ("დიდი შავი ენციკლოპედია"). ფინურ ენციკლოპედიას მოჰყვა ფინური მცირე ენციკლოპედიის ოთხტომეული 1925-1928 წლებში. ენციკლოპედიები ენების მიხედვით Pieni tietosanakirja რუნებერგის პროექტზე.
კატალანური დიდი ენციკლოპედია

კატალანური დიდი ენციკლოპედია (კდე) (კატალან: Gran Enciclopèdia Catalana) — კატალანურ ენაზე შექმნილი ენციკლოპედია, ცალკეულ გამოცემებად დაიწყო და გამოიცა 1968 წელს Edicions 62-ის მიერ. წიგნის შესავალი ნაწილი დაწერა მაქს კანერმა, პირველი დირექტორი ჟორდი კარბონელ ი ბალესტერი იყო. მეორე ტომიდან უკვე საკუთარი სარედაქციო ჯგუფი შეიკრიბა: Enciclopedia Catalana SA. ამის შემდეგ ახალი დირექტორი ჟოან კორერას ი მარტი გახდა. ენციკლოპედია ყველა სახის ანბანურად დალაგებულ სტატიებს შეიცავს: ისტორიის, გეოგრაფიის, კულტურულ მეცნიერებათა და ა.შ. წიგნში საყოველთად მიღებული თვალსაზრისია გატარებული, თუმცა, ალაგ-ალაგ კატალანური მოსაზრებებიცაა შეტანილი. ენციკლოპედია ჩვეულებრივ ლექსიკონსაც მოიცავს, მთავარი რედაქტორია რამონ არამონ ი სერა. კდე-ას ფიქსირებული შტატი ჰყავდა, რომელიც თემატურ ტექსტებს წერდა, გარდა ამისა, ექსპერტთა გუნდი, რომელიც ამოწმებდა სტატიებს დარგების მიხედვით. ენციკლოპედიის შექმნა კატალანელი ხალხის დიდი სურვილის შედეგად მოხდა. მომდევნო გამოცემები რამდენიმე დამატებით ტომსა და დანართს მოიცავს. არსებობს ციფრული გამოცემაც. კატალანურმა დიდმა ენციკლოპედიამ საყოველთაო პოპულარობა მოიპოვა საზოგადოებაში, რამაც მომდევნო ტომებში ბევრი სფეროს შევსება-გაფართოება მოითხოვა. ენციკლოპედიები ენების მიხედვით L'Enciclopèdia (უფასო) L'Enciclopèdia en línia დაარქივებული 2009-04-19 საიტზე Wayback Machine. (ხელმოწერით)
გრიგოლ ხერხეულიძე

გრიგოლ (ქიცა) ხერხეულიძე (დ. 7 დეკემბერი, 1916, თბილისი — გ. 22 ოქტომბერი, 1974, თბილისი) — ლიტერატურათმცოდნე, კრიტიკოსი, ფილოლოგიის მეცნიერებათა დოქტორი (1973). 1946 წელს დაამთავრა თბილისის სახელმწიფო უნივერსიტეტი. იკვლევდა უახლესი ქართული ლიტერატურის ისტორიას და ქართული პოეზიის აქტუალურ პრობლემებს. მისი ძირითადი ნაშრომებია: „გიორგი ლეონიძე“ (1959), „თანამედროვეობა და პოეზია“ (1965), „თანამედროვე ქართული პოეზია“ (1977) და სხვ. ხერხეულიძეები ქართული საბჭოთა ენციკლოპედია, ტ. 11, თბ., 1987. — გვ. 472.
ოტელ-ტასელი

ჰოტელ-ტასელი (ფრანგ. Hôtel Tassel, ნიდ. Hotel Tassel) — ქალაქური სახლი ბრიუსელში, რომელიც არქიტექტორმა ვიქტორ ორტამ ბელგიელი მეცნიერისა და პროფესორის, ემილ ტასელისთვის ააშენა 1893-1894 წლებში. შენობა საყოველთაოდაა მიჩნეული არტ-ნუვოს სტილის პირველ ნაგებობად, მისი მაღალინოვაციური გეგმისა და დეკორაციების გამო. ორტას მიერ აშენებულ სხვა მონუმენტებთან ერთად, რომელთა შორის მისი სახლიცაა, ჰოტელ-ტასელი 2000 წელს იუნესკომ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში Hôtel Tassel
იუგოსლავიის ლექსიკოგრაფიული ინსტიტუტის საერთო ენციკლოპედია

იუგოსლავიის ლექსიკოგრაფიული ინსტიტუტის საერთო ენციკლოპედია (ხორ. Opća enciklopedija Jugoslavenskog leksikografskog zavoda) — მთავარი ენციკლოპედია, გამოცემული რვა ტომად იუგოსლავიის ლექსიკოგრაფიული ინსტიტუტის მიერ ზაგრებში 1977 წლიდან 1982 წლამდე. ეს უკვე მესამე გამოცემაა, წინა ორი გამოცემა Enciklopedija leksikografskog zavoda-ის სახელით გამოვიდა. (ინგლ. Encyclopedia of the Lexicographical Institute). პირველი გამოცემა ათ ტომად გამოვიდა 1955-64 წლებში, მეორე გამოცემა კი ექვს ტომად დაიბეჭდა 1966-დან 1969 წლამდე. ენციკლოპედიის მესამე გამოცემა რვატომეულია: მესამე გამოცემას დაუმატეს ჩასწორებული სარედაქციო ტომი (Dopunski svezak); დაიბეჭდა 1988 წელს: იუგოსლავიის ლექსიკოგრაფიული ინსტიტუტის საერთო ენციკლოპედია, მეორე ტომი (ზაგრები, 1977), სტატია ენციკლოპედია. ენციკლოპედიები ენების მიხედვით
მუმინები

მუმინები (ფინ. Muumi) — შვედი-ფინელი მწერლის, ტუვე იანსონის წიგნებისა და კომიქსების სერიის ცენტრალური პერსონაჟები. ისინი არიან თეთრი ფერის ტროლები, გრძელი ცხვირებით, რის გამოც ჰიპოპოტამებს ჰგვანან. ეს ოჯახი ცხოვრობს მუმინების ველზე, ფინეთის ტყეებში. მუმინების შესახებ გამოცემულია ცხრა წიგნი. ასევე აღსანიშნავია 1945-1993 წლებში გამოცემული დამატებითი ხუთი ილუსტრირებული წიგნი და კომიქსი. მუმინებს მიეძღვნა არაერთი სატელევიზიო სერიალი და ფილმი. ფინეთში ასევე არსებობს გასართობი პარკი მუმინების პერსონაჟებით. Småtrollen och den stora översvämningen (1945, მუმინები და დიდი წყალდიდობა) Kometjakten (1946, ნადირობა კომეტაზე) Trollkarlens hatt (1948, ჯადოქრის ქუდი) Muminpappans bravader (1950, მუმი-მამის გმირობანი) Farlig midsommar (1954, საშიში ზაფხული) Trollvinter (1957, ტროლების ზამთარი) Pappan och havet (1965, მუმი-მამა ზღვაში) Muminpappans memoarer (1968, მუმი-მამის მემუარები) Kometen kommer (1968; კომეტის მოფრენა) Sent i November (1970, ნოემბრის ბოლოს) ვიკისაწყობში არის გვერდი თემაზე: მუმინები ფილმის ’მუმინები და კომეტა’ ოფიციალური საიტი დაარქივებული 2010-02-23 საიტზე Wayback Machine. ოფიციალური ფინური გვერდი დაარქივებული 2009-10-11 საიტზე Wayback Machine. ოფიციალური იაპონური გვერდი მუმინები დაარქივებული 2010-01-15 საიტზე Wayback Machine. გამომცემლობის Schildts გვერდზე
ჰოტელ-სოლვაი

ჰოტელ-სოლვაი — ბელგიელი არქიტექტორის, ვიქტორ ორტას მიერ დაპროექტებული ქალაქური სახლი ბრიუსელში, ლუისის გამზირზე. სახლის დამკვეთი იყო არმანდ სოლვაი — მდიდარი ბელგიელი ქიმიკოსისა და მეწარმის, ერნესტ სოლვაის ვაჟი. პატრონის სიმდიდრიდან გამომდინარე, ორტამ მშენებლობაში ძვირფასი მასალები და დეტალები გამოიყენა. მანვე დაგეგმა სახლის თითოეული დეტალი: ავეჯი, ხალიჩები, განათების აპარატურა, მაგიდები და კარის ზანზალაკებიც კი. ოსტატი იყენებდა ძვირფას მარმარილოს, ბრინჯაოს, ტროპიკული ხეების მასალას და ა.შ. კიბეების დეკორირების საქმეში, მან შემოიამხანაგა პუანტილისტი მხატვარი ტეო ვან რეისენბერგე. ჰოტელ-სოლვაის დიდებული სახლის შენარჩუნება-შენახვა ვიტამერების ოჯახის დამსახურებაა, რომლებმაც ის 1950-იან წლებში მიიღეს. მათ საცხოვრებლის დაცვისთვის ძალ-ღონე არ დაუშურებიათ. სახლი დღემდე კერძო მფლობელობაში რჩება და მისი მონხაულება მხოლოდ პირადი შეთანხმებისა და მკაცრი პირობების დაცვის შემდეგაა შესაძლებელი. 2000 წელს, იუნესკომ ის მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში www.hotelsolvay.be
ნადირობა კომეტაზე

„ნადირობა კომეტაზე“ (შვედ. Kometjakten, აგრეთვე ცნობილი როგორც „მუმი ტროლი და კომეტა“) — რიგით მეორე წიგნი მწერალ ტუვე იანსონის მუმინების სერიაში, პირველად გამოცემული 1946 წელს. მიუხედავად იმისა, რომ ასევე ცნობილი იყო მოთხრობა მუმინები და დიდი წყალდიდობა, ნადირობა კომეტაზე ითვლება ხოლმე პირველ წიგნად მუმინების სერიაში, ვინაიდან სწორედ მასში იქნა წარდგენილი სერიის ბევრი ცნობილი პერსონაჟი. წიგნის სიუჟეტის მიხედვით, მუმინ ტროლი და მისი მეგობრები მიემგზავრებიან შორეულ ობსერვატორიაში, რათა შეიტყონ, თუ როდის დაარტყამს დედამიწას გიგანტური კომეტა. ინფორმაცია წიგნის გამოცემების შესახებ.
ჯადოქრის ქუდი

„ჯადოქრის ქუდი“ (შვედ.: Trollkarlens hatt) — რიგით მესამე წიგნი მწერალ ტუვე იანსონის მუმინების სერიაში, პირველად გამოცემული 1948 წელს. წიგნის სიუჟეტის მიხედვით, ორი მომცრო ზომის არსება, სახელად ტიუტი და ვიუტი, მოდის მუმინების ველში იდუმალი ჩემოდნით, რომელშიც სინამდვილეში იმალება ძვირფასი თვალი. ამ თვალს ეძებს ჯადოქარი, რომელსაც ამავე დროს, დაკარგული აქვს ჯადოსნური ქუდი. ქუდი ასევე მუმინების ველშია და არაერთ უცნაურ ამბავს მოახდენს. ინფორმაცია წიგნის გამოცემების შესახებ
ჰოტელ-ვან-ეეტველდე

ჰოტელ-ვან-ეეტველდე — ქალაქური სახლი ბრიუსელში, რომელიც არქიტექტორმა ვიქტორ ორტამ 1895 წელს, კონგოს თავისუფალი სახელმწიფოს ადმინისტრატორის, ედმონდ ვან ეეტველდისათვის დააპროექტა. 2000 წლიდან, აღნიშნული ნაგებობა ჰოტელ-ტასელთან, ჰოტელ-სოლვაისა და ორტას საკუთარ საცხოვრებელთან ერთად იუნესკოს მსოფლიო მემკვიდრეობის სიაშია შესული. ნაგებობის ხილვად ზედაპირზე გამოყენებულია ფოლადი და მინა. ინტერიერში ასევე გამოყენებულია დამატებითი განათების საშუალება: სინათლე აქ მაღლიდან, ცენტრში მდებარე მინის გუმბათიდან ჩამოდის. სახლის დასადი განსაკუთრებით დახვეწილია, მოპირკეთებულია ქვიშაქვით. მსოფლიო მემკვიდრეობის ძეგლების სია ევროპაში Hôtel van Eetvelde on www.greatbuildings.com
ტროლების ზამთარი

„ტროლების ზამთარი“ (შვედ.: Trollvinter) — რიგით მეექვსე წიგნი მწერალ ტუვე იანსონის მუმინების სერიაში, პირველად გამოცემული 1957 წელს. წიგნის სიუჟეტის მიხედვით, მუმინ ტროლი იღვიძებს ზამთრის ერთ დღეს, როდესაც ყველა დანარჩენ მუმინს სძინავს. იგი აღმოაჩენს, რომ სანამ ყველას სძინავს, სინამდვილეში ბევრი საინტერესო რამ ხდება და ბევრ ახალ მეგობარსაც შეიძენს. ინფორმაცია წიგნის გამოცემების შესახებ ↑ Moominland Midwinter
ორტას მუზეუმი

ორტას მუზეუმი (ფრანგ. Musée Horta, ნიდ. Hortamuseum) — მუზეუმი, რომელიც ეძღვნება არტ-ნუვოს სტილის ბელგიელ არქიტექტორ ვიქტორ ორტას, მის ცხოვრებასა და შემოქმედებას. მუზეუმი განლაგებულია ორტას ყოფილ საცხოვრებელსა და ატელიეში, ბრიუსელში. ინტერიერი არტ-ნუვოს სტილშია გადაწყვეტილი, რაც იგრძნობა ავეჯში, ჭურჭელსა და სხვა საგნებში, რომლებიც თვითონ ორტას ან მისი თანამედროვე ოსტატების გეგმითაა შექმნილი. მუზეუმი ხშირად მართავს დროებით ორტასა და მის შემოქმედებსათან დაკავშირებულ გამოფენებს. 2000 წელს იუნესკომ მუზეუმი მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: ორტას მუზეუმი www.hortamuseum.be